……………(sz.) napirend

 Előterjesztve:

Közoktatási, Közművelődési, Sport, Egészségügyi, Szociális és

Lakásügyi Bizottsághoz,

E L Ő T E R J E S Z T É S

**A Képviselő-testület 2022. február 24-ei rendes ülésére**

**Tárgy:** Döntés Budapest Főváros II. Kerületi Önkormányzat és az Országos Mentőszolgálat közötti együttműködési megállapodás megkötéséről

 Készítette: ……………………………… Harján Dávid s.k.

 II. Kerületi Városfejlesztő Zrt. vezérigazgatója

Egyeztetve: ………………………………….. dr. Varga Előd Bendegúz

 alpolgármester

 …………………………………….Annus Béláné gazdasági igazgató

Látta: …………………………………….. dr. Szalai Tibor jegyző

 ………………………………………… dr. Silye Tamás jegyzői igazgató s.k.

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat az Országos Mentőszolgálattal együttműködve a II. kerület, valamint a környező települések egészségügyi szolgáltatási színvonalának, és a kórház előtti sürgősségi ellátás hatékonyságának növelése és annak érdekében, hogy biztosított legyen a gyors és szakszerű ellátás a II. kerületben - az Önkormányzat és az OMSZ által később egyeztetett helyszínen - Mentési Pontot kívánnak létrehozni.

A mentési pont olyan, a mentőgépjármű – jelen esetben motorkerékpárok) és személyzete szolgálati idő alatti elhelyezését biztosító – mentőállomáshoz képest csökkentett funkciójú – ingatlan, illetve az ingatlanban erre a célra kialakított helységcsoport, mely alkalmas a riasztások közötti időszakban a riasztás fogadására, motorkerékpárok tárolására, a személyzet elhelyezésére.

*A mentési Pont kialakítása érdekében az Önkormányzat vállalja:*

- a Mentési Pont kialakítása érdekében az Ingatlan szükség szerinti átalakításához szükséges munkák elvégzését, valamint előzetesen egyeztetettek szerint a Mentési Pont berendezését;

- a Mentési Pont kialakítása során figyelembe veszi az OMSZ szakmai szempontjait, amelyről az OMSZ a megvalósítás megkezdését megelőzően köteles az Önkormányzatot, vagy az Önkormányzat megbízottját tájékoztatni;

- a Mentési Pont fenntartásával, napi működésével kapcsolatos rezsi költségeket – így különösen, gáz, víz, csatorna, elektromos áram, fűtés – költségeit viseli, és vállalja a napi használatból eredő meghibásodások javításának költségeit;

- a Mentési Pont folyamatos karbantartását, valamint általános jellegű takarítását;

- az életet vagy testi épséget, az épület állagát vagy a rendeltetésszerű használatot veszélyeztető, továbbá az OMSZ-nek fel nem róható okból bekövetkezett meghibásodásokat saját költségén haladéktalanul kijavítja, az Ingatlan szerkezetével, a födémmel, a nyílászárókkal, valamint az elektromos és épületgépészeti rendszerrel kapcsolatos karbantartási, felújítási tevékenységet rendszeresen elvégzi;

*A mentési Pont kialakítása érdekében az OMSZ vállalja:*

- a feladat ellátáshoz szükséges informatikai eszközök és hálózat kiépítését saját költségen;

- biztosítja a megvalósítás teljes – a Mentési Pont kialakításával összefüggő – szakmai támogatását, különös tekintettel a műszaki jellegű dokumentumok átadására, szakmai konzultáció lehetőségére, helyszínbejárásra, informatikai úton történő egyeztetésre. Az OMSZ szükség szerint a Mentési Pont kialakításához biztosítja a szakmai specifikációkat, továbbá a vonatkozó műszaki felügyeletet.

**-** a Mentési Pont működéséhez saját költségén és felelősségére biztosítja személyzetet, orvosi és mentéstechnikai eszközöket, felszereléseket, gyógyszereket, valamint a telekommunikációs és informatikai eszközöket;

- a Mentési Pontban a tevékenységét saját felelősségére és kockázatára végzi a reá vonatkozó jogszabályi és hatósági előírások betartása mellett. Az esetlegesen keletkező veszélyes hulladék kezelése, elszállítása az OMSZ feladata és költsége

**Fentiek alapján kérem a képviselő-testületet, hogy a határozati javaslatot fogadja el.**

H a t á r o z a t i j a v a s l a t

A Képviselő-testület úgy dönt, hogy Budapest Főváros II. Kerületi Önkormányzat az Országos Mentőszolgálattal együttműködve a II. kerület, valamint a környező települések egészségügyi szolgáltatási színvonalának, és a kórház előtti sürgősségi ellátás hatékonyságának növelése és annak érdekében, hogy biztosított legyen a gyors és szakszerű ellátás a II. kerületben - az Önkormányzat és az OMSZ által később egyeztetett helyszínen - Mentési Pontot hoz létre.

A képviselő-testület felhatalmazza a Polgármestert, hogy az Országos Mentőszolgálattal a jelen határozat mellékletét képező megállapodást – a szükséges technikai jellegű kiegészítéseket követően - aláírja.

**Felelős:** polgármester

**Határidő:** 2022. március 15.

*(A határozat meghozatala egyszerű többségű szavazást igényel)*

B u d a p e s t, 2022. február 24.

 **Kovács Márton**

 **alpolgármester s.k.**